Trentino-Südtiroul

Den Trentino-Südtiroul (ital. Trentino-Alto Adige, héichdt. Trentino-Südtirol, lad. Trentin-Südtirol) ass eng autonom Regioun an Italien a grenzt am Norden un Éisträich, am Osten a Süden u Venetien an am Westen un d'Lombardei.

 Geographie 
Trentino-Südtiroul läit an Norditalien an ass bekannt fir d'Bierglandschaft Dolomitten, déi se sech mat Venetien deelt.

D'Haaptstad vun der Regioun ass Trento. Eng weider wichteg Stad ass Bozen, déi gläichzäiteg Haaptstad vun der autonomer Provënz Bozen ass.

 Hydrographie 
De gréisste Floss am Trentino-Südtiroul ass d'Etsch.